ACE บุ๊คโรงไฟฟ้า “คลองขลุง” หนุนรายได้ Q1 โต 23%
ACE เปิดงบไตรมาส 1/65 มีกำไร 322.71 ลบ. ลดลง 10% จากปีก่อนกำไร 360.33 ลบ. หลังต้นทุนขาย-บริการเพิ่ม ตามราคาก๊าซธรรมชาติปรับตัวสูงขึ้น ส่วนรายได้ไตรมาส 1/65 โต 23% จากการรับรู้รายได้โรงไฟฟ้า "คลองขลุง"
ACE เปิดงบไตรมาส 1/65 มีกำไร 322.71 ลบ. ส่วนรายได้ไตรมาส 1/65 โต 23% จากการรับรู้รายได้โรงไฟฟ้า "คลองขลุง"
11 พ.ค. 2565

บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีต้นทุนขายและบริการ 1,149.4 ล้านบาท เพิ่มขึ้น 31.4% เมื่อเทียบจากไตรมาส 1/2564 ที่มีต้นทุนขายและบริการ 874.7 ล้านบาท สาเหตุหลักมาจากต้นทุนของโรงฟ้าก๊าซธรรมชาติเพิ่มขึ้น จากต้นทุนเชื้อเพลิงที่เพิ่มขึ้นอย่างต่อเนื่องตามราคาก๊าซธรรมชาติที่ปรับตัวสูงขึ้น
อย่างไรก็ดีบริษัทฯ มีรายได้จากการขายและบริการ 1,621 ล้านบาท เพิ่มขึ้น 23% เมื่อเทียบจากไตรมาส 1/2564 ที่มีรายได้จากการขายและบริการ 1,314.1 ล้านบาท สาเหตุหลักมาจากรายได้โครงการโรงไฟฟ้าชีวมวลเพิ่มขึ้น 66 ล้านบาท จากการรับรู้รายได้โรงไฟฟ้าชีวมวลคลองขลุง จังหวัดกำแพงเพชร ที่เริ่มเปิดดำเนินการเชิงพาณิชย์เมื่อวันที่ 26 พ.ย.2564 รายได้จากโครงการโรงไฟฟ้าก๊าซธรรมชาติเพิ่มขึ้น 246.3 ล้านบาท